Ученик стана общински съветник в Стара Загора и се превърна в най-младия общинар в историята на града. Той е ученик от 12 клас в Търговската гимназия и вече е бил млад кмет на града. Сега навлиза още по-смело в политиката, защото вече ще се бори за идеите си в местния парламент.

Никола Чакалов е на 18 години. Решава да се впусне в изборната битка, защото политиката го привлича още от 13-годишен. Иска да е пример и за останалите млади да се интересуват повече от политическата история на България.





Никола Чакалов, общински съветник ВМРО-БНД: Аз осъзнах , че единствения начин по който можем да променим нещата е да влезем в законовата власт, която е местният парламент и парламентът на национално ниво. Нещата, които искам да направя са естествено в полза на старозагорските граждани.



Да стимулираме младите български семейства с еднократна финансова помощ след като те имат дете. Ще организираме почистване на всички 38 паметници на героите умрели за свободата на България.

Въпреки, че е избран в Общинския съвет Никола остава верен на съучениците си и не иска да влиза в ролята на техен наставник. Според него грешките, които човек прави на младини, не са фатални, ако съумееш да си извадиш поука от тях.



Никола Чакалов, общински съветник ВМРО-БНД: Демокрацията роди доста деца на деградацията, за съжаление, но това е тийнейджърството. Всеки прави грешки, но трябва да се съжали за тези грешки и да се реваншира в полза на обществото.

Искам да накараме младите хора, да ги стимулираме да изучават българска история, защото благодарение на нея те могат да се вдъхновят и да останат да градят семейства в страната ни.

Ученикът влезе в Общинския съвет на Стара Загора със 133 преференции.



Вижте целия разговор с Никола Чакалов във видеото.



